b'\n_START_ARTICLE_\nAdel\xc4\x97 Majauskien\xc4\x97\n_START_SECTION_\nBiografija\n_START_PARAGRAPH_\n1977 m. baig\xc4\x97 Kauno 33-i\xc4\x85 vidurin\xc4\x99 mokykl\xc4\x85. 1982 m. baig\xc4\x97 Kauno politechnikos institut\xc4\x85, suteikta in\xc5\xbeinieriaus \xe2\x80\x93 ekonomisto kvalifikacija. 1997 m. Kauno technologijos universiteto Vadybos fakultete baig\xc4\x97 vadybos studij\xc5\xb3 program\xc4\x85 ir \xc4\xafgijo kvalifikacin\xc4\xaf vadybos mokslo magistro laipsn\xc4\xaf._NEWLINE_1982\xe2\x80\x931987 m. Felikso Dzer\xc5\xbeinskio stakli\xc5\xb3 gamybinio susivienijimo biuro vir\xc5\xa1inink\xc4\x97. 1988\xe2\x80\x931990 m. Kauno miesto LDT Vykdomojo komiteto Kompleksinio ekonominio ir socialinio vystymo valdybos teritorin\xc4\x97s \xc5\xabkiskaitos skyriaus vir\xc5\xa1inink\xc4\x97._NEWLINE_1990\xe2\x80\x931993 m. Kauno miesto savivaldyb\xc4\x97s valdybos vyriausioji specialist\xc4\x97. 1994\xe2\x80\x931999 m. Kauno miesto valstybin\xc4\x97s mokes\xc4\x8di\xc5\xb3 inspekcijos specialist\xc4\x97, 1999\xe2\x80\x932006 m. Kauno apskrities valstybin\xc4\x97s mokes\xc4\x8di\xc5\xb3 inspekcijos Kauno skyriaus ved\xc4\x97ja. 2003\xe2\x80\x932006 m. vasario m\xc4\x97n. Kauno miesto savivaldyb\xc4\x97s tarybos nar\xc4\x97, Biud\xc5\xbeeto ir finans\xc5\xb3 komiteto pirminink\xc4\x97. 2006 m. vasario 21 d. \xe2\x80\x93 2007 m. baland\xc5\xbeio 12 d. Kauno miesto mero pavaduotoja. 2007\xe2\x80\x932008 m. Kauno rajono savivaldyb\xc4\x97s administracijos Garliavos seni\xc5\xabn\xc4\x97. Nuo 2008 m. gegu\xc5\xbe\xc4\x97s 7 d. Kauno apskrities vir\xc5\xa1ininko pavaduotoja._NEWLINE_1999\xe2\x80\x932003 m. Lietuvos liberal\xc5\xb3 s\xc4\x85jungos (LLS) Kauno miesto koordinacin\xc4\x97s tarybos nar\xc4\x97, LLS Kauno miesto skyriaus i\xc5\xbedinink\xc4\x97. 2003\xe2\x80\x932006 m. Liberal\xc5\xb3 ir centro s\xc4\x85jungos Tarybos nar\xc4\x97, Kauno miesto Centro poskyrio pirminink\xc4\x97. 2005 m. Kauno politiki\xc5\xb3 klubo \xe2\x80\x9eMilda\xe2\x80\x9c prezident\xc4\x97, 2006 m. pavaduotoja.'